
Jau devynioliktą kartą, minint Lietuvos vietos savivaldos dieną, „Auksinių krivūlių“ apdovanojimais bus pagerbtos labiausiai įvairiose srityse nusipelniusios šalies savivaldybės.  Apdovanojimų renginyje, kuris šiemet vyks spalio 10 dieną, bus įteikti ir „Auksinės krivūlės“ riterio ženklai, skirti asmenims, nusipelniusiems Lietuvos savivaldai, jos plėtrai ir stiprinimui. 
Maloniai prašome savivaldybių tarybas siūlyti savo kandidatus šiam apdovanojimui. 
Primename, jog pagal apdovanojimų nuostatus, teisę pristatyti asmenis LSA „Auksinės krivūlės“ riterio apdovanojimui turi LSA prezidentas ir/arba savivaldybių tarybos. Teikti galima vieną kandidatą. Šalia teikimo (raštu) apdovanojimui, turi būti užpildyta ir kandidato anketa (žr. priedą). Atkreipiame dėmesį, kad kandidato nuopelnus savivaldai prašome pristatyti glaustai.
Lauksime jūsų siūlymų iki rugsėjo 2 d. 
Kvietimai į apdovanojimų renginį, kuris šiemet vyks Lietuvos nacionaliniame dramos teatre Vilniuje, savivaldybėms bus atsiųsti rugsėjo mėnesį.  

Pridedama: LSA apdovanojimų nuostatai ir apdovanojimui teikiamo kandidato anketa, 3 psl.

